Vloga za dovoljenje za izdajanje rastlinskih potnih listov (RPL) sestoji iz naslednjih obrazcev:

* **OBRAZEC 1: Podatki o izvajalcu poslovne dejavnosti in njegovem osebju ter izjava** (v njem se navedejo osnovni podatki o izvajalcu in njegovem osebju, ki ima znanje s področja zdravja rastlin ter podpiše izjava o izpolnjevanju predpisanih zahtev);
* **OBRAZEC 2: Podatki o rastlinah** (v njem se navedejo podrobnejši podatki o rastlinah, za katere se bodo RPL izdajali).

**Obrazec 1: PODATKI O IZVAJALCU POSLOVNE DEJAVNOSTI IN NJEGOVEM OSEBJU TER IZJAVA**

S križcem označite, ali gre za prvo vlogo, za spremembe/dopolnitve že obstoječega dovoljenja ali za razveljavitev dovoljenja.

1. Podatki o izvajalcu poslovne dejavnosti
   * 1. Vpišite naziv pravne osebe oziroma fizične osebe (ime in priimek).
     2. Vpišite vašo neponovljivo registrsko številko izvajalca, ki vam je bila dodeljena z vpisom v FITO-register.
2. Osebje z znanjem s področja zdravja rastlin
   * 1. Izbrana oseba vpiše svoj ime in priimek, EMŠO in kontaktne podatke. Pri naslovu se navede stalno prebivališče.  Po možnosti se vpiše popolno številko telefona, na katerem je oseba večinoma dosegljiva.

S križcem označite svoje razmerje do izvajalca dejavnosti. Če je izbrana oseba izvajalec sam ali pri njem redno zaposlena oseba, to označite. V nasprotnem primeru označite pogodbeni (ali kooperacijski) poslovni odnos.

Izpišite ime in priimek s tiskanimi črkami, napišite datum in se podpišite. S podpisom izjavljate, da soglašate s svojim imenovanjem.

* + 1. Po potrebi se lahko imenuje več oseb z znanjem s področja zdravja rastlin in zanje vpiše enake podatke kot v prejšnji točki. Če je teh oseb več kot dve, se izpolni še en obrazec 1 vloge za izdajanje rastlinskih potnih listov.

1. Izjava
   * 1. Izjava izvajalca dejavnosti izhaja iz pogojev in zahtev za pridobitev dovoljenja za izdajanje rastlinskih potnih listov v skladu z EU zakonodajo.

Izpišite ime in priimek s tiskanimi črkami, napišite datum in se podpišite.

**Obrazec 2: PODATKI O RASTLINAH**

S križcem označite, ali gre za prvo vlogo, spremembe/dopolnitve ali za razveljavitev obstoječega dovoljenja.

1. Rastline za RPL (botanične družine ali rodovi)

S križcem označite, za katere rastline nameravate izdajati rastlinske potne liste. V tabeli so pod posameznimi skupinami razmnoževalnega / sadilnega materiala rastlin, semen, plodov in rastlinskih proizvodov navedene rastlinske družine/rodove/vrste, za katere lahko v tabeli razberete, katere vrste rastlin vanje spadajo (pri družinah so navedeni so najpogostejši oz. najbolj znani predstavniki). Če družine oz. rastline v tabeli ne najdete, jo vpišite z latinskim ali slovenskim imenom v prazen prostorček na koncu obrazca pod »DRUGE RASTLINE«.

Obrazca v celoti izpolnite, vpišite datum izpolnjevanja in jih podpišite. S podpisom obrazcev izvajalec poslovne dejavnosti jamči za točnost podatkov. V primeru, da so podatki v vlogi nepopolni ali napačni, je vloga lahko zavrnjena oziroma bo potrebna njena dopolnitev.

Izpolnjene in podpisane obrazce pošljite na naslov:

**Ministrstvo za kmetijstvo, gozdarstvo in prehrano**

**Uprava RS za varno hrano, veterinarstvo in varstvo rastlin**

**Dunajska 22, 1000 Ljubljana**

e-naslov: gp.uvhvvr@gov.si

(Pred pošiljanjem obrazce kopirajte in kopijo shranite!)

Informacije glede vrst, vsebine in oblike RPL lahko najdete na naši spletni strani:

https://www.gov.si/teme/trgovanje-z-rastlinami-znotraj-eu/